Netanyaxu: Isroil qo‘shini barcha frontlarda kuch ishlatishga tayyor

Isroil qo‘shini barcha frontlarda kuch ishlatishga tayyor. Bunday bayonot bilan Isroil bosh vaziri Benyamin Netanyaxu G‘azo sektori yaqinida joylashgan Sderot shahridagi marosimda so‘zga chiqdi. Bu haqda “TASS” xabar beradi.

28-yanvar, chorshanba kuni Livan chegarasiga yaqin joyda Isroil qo‘shini mashinalari yaqinida tankka qarshi raketa portlatildi. 27-yanvar, seshanba kuni esa Suriya hududidan Isroilning shimoliy tumanlariga  ikkita raketa otildi.
“Ayni paytda Isroil qo‘shinlari shimoldagi voqealarga javob qaytarmoqda. Shimoliy chegarada bizga tahdid qilishga urinadiganlarga bu yerda, Sderot yaqini – G‘azo sektorida nima sodir bo‘lganlarini eslashni maslahat beraman”, – dedi Netanyaxu. “HAMAS tashkil topganidan buyon jiddiy zarba oldi. Bizning qo‘shin esa barcha frontlarda kuch bilan harakat qilishga tayyor”, – deb ta’kidladi u.